હજી બે દિવસ પહેલા જ ખબર આવી કે ગુજરાતમાં આઈસ્ક્રીમની જાણીતી બ્રાન્ડ હેવમોર ને કોરિયાની કન્ફેક્શનરી કંપની Lotte દ્વારા રૂ. 1,020 કરોડની ‘all-cash deal’ માં ખરીદી લેવાઈ છે. વાંચીને કદાચ નવાઈ લાગશે કે ગુજરાતીઓ અને ખાસકરીને અમદાવાદમાં રહેતા ગુજરાતીઓ માટે હેવમોર એ લગભગ ઘરની જ બ્રાન્ડ કહેવાય એવી છે, પરંતુ અમદાવાદમાં વર્ષોથી શહેરની ઓળખ બની ગયેલી હેવમોર એ ખરેખર અમદાવાદમાં જન્મી ન હતી. જી હા! હેવમોર સાથે સંકળાયેલી આવી કેટલીક અત્યંત રસપ્રદ બાબતોને ચાલો મમળાવીએ.